differensial
Store norske leksikon,Teknologi og industri,Transport,Bil,Bilfag,Bilens drivlinje
Differensial er en mekanisme som tillater maskindeler som er forbundet med hverandre å ha ulik rotasjonshastighet. Differensialer brukes for å overføre roterende bevegelser og dreiemomenter. Tidligere ble differensialen gjerne kalt kardang.
Differensialer finnes i mange utførelser, de fleste er bygd opp av tannhjul og kalles planetdrift siden ett eller flere av tannhjulene, foruten å rotere om sine egne akser, også gjennomløper uavhengige sirkelbevegelser. I bil I biler brukes differensialer for å overføre mellomakselens dreiemoment til drivhjulene. Primæroppgaven er å tillate at drivhjulene roterer med ulik hastighet, samtidig som begge hjulene trekker med samme kraft. En ulempe med differensialkonstruksjonen er at det ene hjulet lett vil spinne i løs sand eller på glatt underlag når det andre står på fast underlag. Det lages spesielle mekanismer (sperrer) som motvirker dette. Les mer i Store norske leksikon bil